|  |  |
| --- | --- |
| Εικόνα που περιέχει αφίσα, τέχνη, κείμενο, σκίτσο/σχέδιο  Το περιεχόμενο που δημιουργείται από AI ενδέχεται να είναι εσφαλμένο. |  |
| **ΕΛΛΗΝΙΚΗ ΔΗΜΟΚΡΑΤΙΑ**  **ΠΑΝΕΠΙΣΤΗΜΙΟ ΙΩΑΝΝΙΝΩΝ**  **ΕΤΑΙΡΕΙΑ ΑΞΙΟΠΟΙΗΣΗΣ ΔΙΑΧΕΙΡΙΣΗΣ ΠΕΡΙΟΥΣΙΑΣ ΠΑΝΕΠΙΣΤΗΜΙΟΥ ΙΩΑΝΝΙΝΩΝ**  **-------------------** |  |
| Πληροφορίες : Ζώτου Αθηνά  Τηλέφωνο : 2651007143  e-mail : eadip@uoi.gr |  |

# ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ

Έχοντας υπόψη την Απόφαση του Διοικητικού Συμβουλίου της Ανώνυμης Εταιρείας Αξιοποίησης Διαχείρισης Περιουσίας του Πανεπιστημίου Ιωαννίνων αριθμ. 175/13-06-2025,

**ΠΡΟΚΗΡΥΣΣΟΥΜΕ**

**Δημόσιο ανοικτό πλειοδοτικό διαγωνισμό με κλειστές έγγραφες προσφορές για την**

**«Για παραχώρηση χώρου πώλησης ειδών ανθοπωλείου κατά τη διάρκεια των ορκωμοσιών του Πανεπιστημίου Ιωαννίνων»**

Η παραχώρηση χώρου πώλησης ειδών ανθοπωλείου κατά τη διάρκεια των ορκωμοσιών του Πανεπιστημίου Ιωαννίνων θα γίνει σύμφωνα με τους παρακάτω όρους:

**Άρθρο 1: Αντικείμενο του διαγωνισμού**

Αντικείμενο του διαγωνισμού αποτελεί η παραχώρηση χώρου πώλησης ειδών Ανθοπωλείου

(εφεξής «ΑΝΘΟΠΩΛΕΙΟ») κατά την διάρκεια ορκωμοσιών του Πανεπιστημίου Ιωαννίνων σε

αίθριο χώρο έξω από την αίθουσα «ΓΕΩΡΓΙΟΣ ΜΥΛΩΝΑΣ» επιφανείας 30m2 .

Στο Πανεπιστήμιο Ιωαννίνων πραγματοποιούνται τρεις (3) ορκωμοσίες κάθε έτος και συγκεκριμένα:

* 1η τον μήνα Απρίλιο,
* 2η τον μήνα Ιούλιο,
* 3η τον μήνα Νοέμβριο.

**Διάρκεια παραχώρησης της εκμετάλλευσης του κυλικείου:**

Η διάρκεια μισθώσεως ορίζεται σε δύο (2) έτη από την ημερομηνία υπογραφής του σχετικού συμφωνητικού και με δικαίωμα παράτασης ενός (1) ακόμη έτους.

**Άρθρο 2: Τόπος και χρόνος διεξαγωγής του διαγωνισμού**

Ο διαγωνισμός θα γίνει **την 15/9/2025 2025, ημέρα Δευτέρα και ώρα 13.00 μ.μ.** στα Γραφεία της Εταιρείας Αξιοποίησης και Διαχείρισης Περιουσίας του Πανεπιστημίου Ιωαννίνων (Συνεδριακό Κέντρο Κάρολος Παπούλιας, Πανεπιστημιούπολή Α, Ιωάννινα), ενώπιον της αρμόδιας Επιτροπής Διενέργειας του Διαγωνισμού, σύμφωνα με τους αναφερόμενους όρους στην παρούσα διακήρυξη.

**Άρθρο 3: Παραλαβή τευχών διαγωνισμού**

Οι ενδιαφερόμενοι μπορούν να λάβουν τη Διακήρυξη από τον ιστότοπο Εταιρείας Αξιοποίησης και Διαχείρισης Περιουσίας του Πανεπιστημίου Ιωαννίνων (<https://eadp.uoi.gr/>) καθώς και από τα Γραφεία της Εταιρείας Αξιοποίησης Διαχείρισης Πανεπιστημίου Ιωαννίνων κ**α**τά τις εργάσιμες ημέρες και ώρες.

**Άρθρο 4: Δικαιούμενοι συμμετοχής στο διαγωνισμό**

Στο διαγωνισμό μπορούν να λάβουν μέρος φυσικά και νομικά πρόσωπα (ΑΕ, ΕΠΕ, ΙΚΕ, ΟΕ, ΕΕ, Κοινωνίες Αστικού Δικαίου, Κοινοπραξίες) που ασχολούνται με το αντικείμενο του διαγωνισμού ή με συναφή επαγγέλματα**.**

**Άρθρο 5: Κατώτερο όριο προσφοράς**

Το κατώτατο όριο προσφοράς ορίζεται και στο πόσο των **400€ ανά μήνα, δηλαδή σε 4.800€ ανά έτος.**

**Άρθρο 6:** : **Κατάθεση προσφορών**

Οι προσφορές μπορούν να κατατίθενται από το νόμιμο εκπρόσωπο της εταιρείας ή εξουσιοδοτημένο αντιπρόσωπο αυτού ιδιοχείρως ή εναλλακτικά οι ενδιαφερόμενοι μπορούν να αποστέλλουν ταχυδρομικά τις προσφορές τους, **μέχρι και την:**

**ημέρα Δευτέρα, 15/9/2025 και ώρα 12.00**

**στην Εταιρεία Αξιοποίησης και Διαχείρισης Περιουσίας του Πανεπιστημίου Ιωαννίνων**

**Απαραίτητη προϋπόθεση για τη συμμετοχή στο Διαγωνισμό είναι η αίτηση συμμετοχής που συνοδεύει την προσφορά να περιέρχεται στο Πρωτόκολλο της** Εταιρείας Αξιοποίησης Διαχείρισης Πανεπιστημίου Ιωαννίνων (Συνεδριακό Κέντρο Κάρολος Παπούλιας, Πανεπιστημιούπολή Α, Ιωάννινα) **μέχρι ημέρα Δευτέρα, 15/9/2025 και ώρα 12.00**

Προσφορά που υποβλήθηκε μετά την καθορισμένη ημερομηνία και ώρα, είτε ταχυδρομήθηκε έγκαιρα αλλά δεν έφθασε έγκαιρα στην Υπηρεσία δεν θα λαμβάνεται υπόψη και θα επιστρέφεται στον ενδιαφερόμενο.

**Άρθρο** **7**: **Περιεχόμενο φακέλου προσφοράς**

###### Με ποινή να μη γίνουν αποδεκτές, οι προσφορές υποβάλλονται ως εξής:

**ΕΞΩΤΕΡΙΚΟΣ ΦΑΚΕΛΟΣ**

1. Στο φάκελο κάθε προσφοράς (εξωτερικός φάκελος) πρέπει να αναγράφονται ευκρινώς τα κάτωθι σύμφωνα με το Υπόδειγμα 1:

*Υπόδειγμα 1*

|  |
| --- |
| **ΠΡΟΣΦΟΡΑ 1** |
| Προς την Εταιρεία Αξιοποίησης Διαχείρισης Πανεπιστημίου Ιωαννίνων 2 |
| Τίτλος Σύμβασης: 3  **«Για παραχώρηση χώρου πώλησης ειδών ανθοπωλείου κατά τη διάρκεια των ορκωμοσιών του Πανεπιστημίου Ιωαννίνων»** |
| Ημερομηνία Λήξης Υποβολής Προσφορών 4  **………** |
| Στοιχεία του αποστολέα – υποψηφίου αναδόχου 5  Επωνυμία: …………………………………………………………………………………………………………..  Διεύθυνση:…………………………………………………………………………………………………………..  Τηλ. :…………………………………………………………………………………………………………....  Email. :……………………………………………………………………………………………………………  Α.Φ.Μ. :…………………………………………………………………………………………………………… |

2.   Μέσα στο φάκελο της προσφοράς (κυρίως φάκελος), τοποθετούνται όλα τα σχετικά με την προσφορά στοιχεία σε ξεχωριστούς σφραγισμένους φακέλους ως εξής:

**ΥΠΟΦΑΚΕΛΟΣ Α με την ένδειξη ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ** σύμφωνα με το Υπόδειγμα 2, περιλαμβάνει τα δικαιολογητικά του άρθρου 9 της παρούσης διακήρυξης.

*Υπόδειγμα2*

|  |
| --- |
| **ΠΡΟΣΦΟΡΑ**  **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ** |
| Προς την Εταιρεία Αξιοποίησης Διαχείρισης Πανεπιστημίου Ιωαννίνων |
| Τίτλος Σύμβασης:  **«Για παραχώρηση χώρου πώλησης ειδών ανθοπωλείου κατά τη διάρκεια των ορκωμοσιών του Πανεπιστημίου Ιωαννίνων»** |
| Ημερομηνία Λήξης Υποβολής Προσφορών  **………….** |
| Στοιχεία του αποστολέα – υποψηφίου αναδόχου  Επωνυμία: …………………………………………………………………………………………………………..  Διεύθυνση:…………………………………………………………………………………………………………..  Τηλ. :…………………………………………………………………………………………………………....  Email. :……………………………………………………………………………………………………………  Α.Φ.Μ. :…………………………………………………………………………………………………………… |

**ΥΠΟΦΑΚΕΛΟΣ Β με την ένδειξη ΟΙΚΟΝΟΜΙΚΗ ΠΡΟΣΦΟΡΑ σύμφωνα με το Υπόδειγμα 3:**

*Υπόδειγμα3*

|  |
| --- |
| **ΠΡΟΣΦΟΡΑ**  **ΟΙΚΟΝΟΜΙΚΗ ΠΡΟΦΟΡΑ** |
| Προς την Εταιρεία Αξιοποίησης Διαχείρισης Πανεπιστημίου Ιωαννίνων |
| Τίτλος Σύμβασης:  **«Για παραχώρηση χώρου πώλησης ειδών ανθοπωλείου κατά τη διάρκεια των ορκωμοσιών του Πανεπιστημίου Ιωαννίνων»** |
| Ημερομηνία Λήξης Υποβολής Προσφορών  **………** |
| Στοιχεία του αποστολέα – υποψηφίου αναδόχου  Επωνυμία: …………………………………………………………………………………………………………..  Διεύθυνση:…………………………………………………………………………………………………………..  Τηλ. :…………………………………………………………………………………………………………....  Email. :……………………………………………………………………………………………………………  Α.Φ.Μ. :…………………………………………………………………………………………………………… |

**Άρθρο 8: Ισχύς της Προσφοράς**

Η διάρκεια ισχύος των προσφορών είναι **εκατόν ογδόντα (180) ημερολογιακές ημέρες** από την επόμενη της διενέργειας του διαγωνισμού καθώς και για το χρόνο που οι συμμετέχοντες αποδέχονται να παρατείνουν την προσφορά τους. Η ισχύς της προσφοράς μπορεί να παραταθεί εγγράφως, εφόσον ζητηθεί από την Αναθέτουσα Αρχή πριν από τη λήξη της κατ’ ανώτατο όριο για χρονικό διάστημα ίσο με το προβλεπόμενο από τη διακήρυξη. Μετά τη λήξη και του παραπάνω ανώτατου ορίου χρόνου παράτασης ισχύος της προσφοράς, τα αποτελέσματα του διαγωνισμού υποχρεωτικά ματαιώνονται, εκτός εάν η αναθέτουσα αρχή κρίνει, κατά περίπτωση, αιτιολογημένα ότι η συνέχιση του διαγωνισμού εξυπηρετεί το δημόσιο συμφέρον, οπότε οι συμμετέχοντες στο διαγωνισμό μπορούν να επιλέξουν είτε να παρατείνουν την προσφορά τους, εφόσον τους ζητηθεί πριν την πάροδο του ανωτέρω ανωτάτου ορίου, παράταση της προσφοράς τους, είτε όχι. Στην τελευταία περίπτωση, η διαδικασία του διαγωνισμού συνεχίζεται με όσους παρέτειναν τις προσφορές τους και αποκλείονται οι λοιποί οικονομικοί φορείς.

Προσφορά που ορίζει χρόνο ισχύος μικρότερο του προβλεπόμενου από την παρούσα διακήρυξη, απορρίπτεται ως απαράδεκτη.

**Άρθρο 9: Δικαιολογητικά συμμετοχής στο διαγωνισμό**

1. Για να συμμετάσχει κάποιος στο διαγωνισμό πρέπει να καταθέσει στην Επιτροπή Διαγωνισμού προσφορά, που θα πρέπει απαραιτήτως ο κυρίως φάκελος προσφοράς να αποτελείται από δυο  **(2) πλήρεις υποφακέλους, όπως αναλυτικά περιγράφεται στο άρθρο 7 της παρούσης.**

* Ένα (1) ξεχωριστό σφραγισμένο φάκελο με την ένδειξη «Δικαιολογητικά Συμμετοχής»
* Ένα (1) ξεχωριστό σφραγισμένο φάκελο με την ένδειξη «Οικονομική Προσφορά»

Οι υποφάκελοι θα φέρουν εξωτερικά τις απαραίτητες ενδείξεις, όπως αυτές αναφέρονται στο άρθρο 7 της παρούσης και θα εσωκλείονται εντός του κυρίως φακέλου.

**2. Ο φάκελος Δικαιολογητικών θα περιέχει υποχρεωτικά:**

Οι συμμετέχοντες οφείλουν να καταθέσουν υποχρεωτικά μαζί με την προσφορά τους στο φάκελο Α των δικαιολογητικών συμμετοχής εγκαίρως και προσηκόντως, **ΕΠΙ ΠΟΙΝΗ ΑΠΟΚΛΕΙΣΜΟΥ**, τα ακόλουθα κατά περίπτωση δικαιολογητικά:

**α. Πιστοποιητικό** αρμόδιας δικαστικής ή διοικητικής αρχής της χώρας εγκατάστασής του, έκδοσης του *τελευταίου εξαμήνου*, από το οποίο να προκύπτει **ότι δεν τελούν υπό πτώχευση**, πτωχευτικό συμβιβασμό ή ανάλογη κατάσταση και δεν τελούν υπό διαδικασία κήρυξης σε πτώχευση ή δεν έχουν υπαχθεί σε διαδικασία πτωχευτικού συμβιβασμού ή υπό άλλη ανάλογη διαδικασία ή δεν τελούν υπό αναγκαστική διαχείριση ή άλλη ανάλογη κατάσταση και δεν τελούν υπό διαδικασία έκδοσης απόφασης αναγκαστικής διαχείρισης ή υπό άλλη ανάλογη διαδικασία ή δεν έχουν υπαχθεί σε διαδικασία ή ειδικής εκκαθάρισης σε λειτουργία με απόφαση του πτωχευτικού δικαστηρίου ούτε εκκρεμεί αίτηση για υπαγωγή σε καθεστώς ειδικής εκκαθάρισης από εκκαθαριστή ή από το δικαστήριο ή διαδικασία πτωχευτικής συνδιαλλαγής, ή δεν έχουν αναστείλει τις επιχειρηματικές τους δραστηριότητες, ή δεν βρίσκονται σε οποιαδήποτε ανάλογη κατάσταση προκύπτουσα από παρόμοια διαδικασία.

**β. Υπεύθυνη δήλωση του Ν. 1599/86,** με την οποία θα δηλώνει ότι:

* έχει εκπληρωμένες τις στρατιωτικές υποχρεώσεις ή ότι νόμιμα είναι απαλλαγμένος για όλη τη διάρκεια της σύμβασης,
* έλαβε γνώση των όρων της παρούσας διακήρυξης και όλων των τευχών αυτής, τους οποίους αποδέχεται πλήρως και ανεπιφύλακτα, και ότι η προσφορά μου συντάχθηκε σύμφωνα με αυτούς,
* έλαβε γνώση των συνθηκών λειτουργίας εν γένει του Πανεπιστημίου και τις έχει συνυπολογίσει στην οικονομική προσφορά του,
* το μίσθιο θα χρησιμοποιηθεί ως «Ανθοπωλείο» και μόνον,
* ότι παραιτείται από κάθε δικαίωμα αποζημίωσης, για οποιαδήποτε απόφαση του Πανεπιστημίου Ιωαννίνων, ιδίως της αναβολής ή της ακύρωσης του διαγωνισμού ή της υπαναχώρησης του Πανεπιστημίου Ιωαννίνων ή της κρίσης της Επιτροπής Διενέργειας και Αξιολόγησης.
* το προσωπικό που θα εργάζεται στο «Ανθοπωλείο» θα τηρεί τις εργατικές και ασφαλιστικές διατάξεις και θα διαθέτει βιβλιάρια υγείας θεωρημένα από τις αρμόδιες αρχές, και δεσμεύεται, εφόσον είναι ο οριστικός πλειοδότης:

**γ. πιστοποιητικό ποινικού μητρώου από το οποίο να προκύπτει ότι δεν έχει καταδικαστεί αμετάκλητα για** εγκληματική οργάνωση, ενεργητική δωροδοκία, απάτη εις βάρος των οικονομικών συμφερόντων της Ένωσης, τρομοκρατικά εγκλήματα, νομιμοποίηση εσόδων από παράνομες δραστηριότητες ή για χρηματοδότηση της τρομοκρατίας και εμπορία ανθρώπων, πλαστογραφία, και απάτη . Στη περίπτωση των νομικών προσώπων το πιστοποιητικό ποινικού μητρώου πρέπει να αφορά τα μέλη της διοίκησης-εκπροσώπησης του νομικού προσώπου.

**δ. Πιστοποιητικό Φορολογικής Ενημερότητας**: Πιστοποιητικό που εκδίδεται από την αρμόδια αρχή, από το οποίο να προκύπτει ότι ο προσφέρων είτε είναι φυσικό, είτε νομικό πρόσωπο είναι ενήμερος ως προς τις φορολογικές υποχρεώσεις του κατά την ημερομηνία διενέργειας του διαγωνισμού.

**ε. Πιστοποιητικό Ασφαλιστικής Ενημερότητας:** Πιστοποιητικό που εκδίδεται από αρμόδια κατά περίπτωση Αρχή, από το οποίο να προκύπτει ότι κατά την ημερομηνία διενέργειας του διαγωνισμού, είναι ενήμεροι ως προς τις υποχρεώσεις τους που αφορούν τις εισφορές κοινωνικής ασφάλισης (κύριας και επικουρικής) αναφέροντας όλους τους φορείς στους οποίους καταβάλλει εισφορές, κύριας και επικουρικής ασφάλισης.

**στ.** Σε περίπτωση που ο συμμετέχων είναι ή ήταν στο παρελθόν Ανάδοχος του Πανεπιστημίου θα πρέπει να προσκομίσει **βεβαίωση της Διεύθυνσης Οικονομικής Διαχείρισης του Πανεπιστημίου ή της Εταιρίας Αξιοποίησης και Διαχείρισης Περιουσίας του Πανεπιστημίου Ιωαννίνων**, ότι δεν έχει οφειλές προς αυτό. Σε περίπτωση συμμετοχής νομικών προσώπων, Ο.Ε., Ε.Ε. κλπ. η Επιτροπή Διενέργειας Διαγωνισμού δύναται να ζητήσει από την εν λόγω Υπηρεσία εάν υπάρχουν οφειλές προς το Πανεπιστήμιο από κάθε μέλος του νομικού προσώπου. Στην περίπτωση αυτή, η προσφορά κρίνεται απαράδεκτη και απορρίπτεται.

**3. Ο σφραγισμένος φάκελος Οικονομικής Προσφοράς θα πρέπει να περιέχει τα κάτωθι:**

Την οικονομική προσφορά για το μηνιαίο μίσθωμα του «Ανθοπωλείου», η οποία θα πρέπει να είναι σαφής και χωρίς σχόλια.

Μετά την κατάθεση της προσφοράς, επί νομίμως υποβληθέντων δικαιολογητικών, οι διαγωνιζόμενοι παρέχουν διευκρινήσεις μόνο όταν αυτές ζητούνται από την Επιτροπή Διενέργειας Διαγωνισμού ή την Αναθέτουσα Αρχή, είτε κατά την ενώπιόν του διαδικασία, είτε κατόπιν εγγράφου της Υπηρεσίας, μετά τη σχετική γνωμοδότηση του οργάνου. Από τις διευκρινήσεις, οι οποίες παρέχονται σύμφωνα με τα παραπάνω, λαμβάνονται υπόψη μόνο εκείνες που αναφέρονται στα σημεία για τα οποία υποβλήθηκε σχετικό αίτημα από το αρμόδιο όργανο.

**4.** Αν ο προσφέρων είναι φυσικό πρόσωπο και δεν παρίσταται αυτοπροσώπως, πρέπει ο αντιπρόσωπός του να καταθέσει στην Επιτροπή Διαγωνισμού ειδικό **συμβολαιογραφικό πληρεξούσιο**. Αν πρόκειται για νομικό πρόσωπο θα πρέπει να κατατεθούν όλα τα έγγραφα νομιμοποίησης αυτού και του/των νόμιμου/ων εκπροσώπου/ων του νομίμως επικυρωμένα. Ειδικότερα απαιτείται να κατατεθούν: Σύσταση εταιρείας, τροποποιήσεις, εκπροσώπηση και, προκειμένου για Α.Ε., επικυρωμένο αντίγραφο πρακτικού Δ.Σ. για την εκπροσώπηση της εταιρείας στον συγκεκριμένο διαγωνισμό, ενώ για Ο.Ε. και Ε.Ε. ή Ε.Π.Ε., όταν δεν παρίσταται ο διαχειριστής, συμβολαιογραφικό πληρεξούσιο.

**6. Λόγοι απόρριψης προσφορών**

Η αναθέτουσα αρχή με βάση τα αποτελέσματα του ελέγχου και της αξιολόγησης των προσφορών, απορρίπτει σε κάθε περίπτωση, προσφορά:

α) η οποία δεν υποβάλλεται εμπρόθεσμα, με τον τρόπο και με το περιεχόμενο που ορίζεται πιο πάνω και συγκεκριμένα στα άρθρα για τους γενικούς όρους υποβολής προσφορών, για το χρόνο και τρόπο υποβολής προσφορών, για το περιεχόμενο φακέλων δικαιολογητικών συμμετοχής, για το περιεχόμενο φακέλου οικονομικής προσφοράς, τρόπο σύνταξης και υποβολής οικονομικών προσφορών, για το χρόνο ισχύος προσφορών, για την αποσφράγιση και αξιολόγηση προσφορών, για την πρόσκληση υποβολής δικαιολογητικών προσωρινού αναδόχου της παρούσας.

β) η οποία περιέχει ατέλειες, ελλείψεις, ασάφειες ή σφάλματα, εφόσον αυτά δεν επιδέχονται συμπλήρωση ή διόρθωση ή εφόσον επιδέχονται συμπλήρωση ή διόρθωση, δεν έχουν αποκατασταθεί κατά την αποσαφήνιση και την συμπλήρωσή της με πρόσκληση της αναθέτουσας αρχής.

γ) για την οποία ο προσφέρων δεν έχει παράσχει τις απαιτούμενες εξηγήσεις, εντός της προκαθορισμένης προθεσμίας ή η εξήγηση δεν είναι αποδεκτή από την αναθέτουσα αρχή.

δ) η οποία είναι εναλλακτική προσφορά.

ε) η οποία είναι υπό αίρεση.

στ) η οποία θέτει όρο αναπροσαρμογής.

ζ) η οποία παρουσιάζει ελλείψεις ως προς τα δικαιολογητικά που ζητούνται από τα έγγραφα της παρούσης διακήρυξης.

**Άρθρο 10: Διαδικασία Επιλογής - Αξιολόγηση Προσφορών**

Η αποσφράγιση των προσφορών γίνεται δημόσια, την ημέρα και ώρα διενέργειας του διαγωνισμού, ενώπιον αρμόδιας Επιτροπής που έχει καθοριστεί από το Διοικητικό Συμβούλιο της Εταιρείας Αξιοποίησης Διαχείρισης Πανεπιστημίου Ιωαννίνων.

Κατά την αποσφράγιση των προσφορών από την Επιτροπή μπορούν να παρίστανται οι νόμιμοι εκπρόσωποι των υποψηφίων εταιρειών ή εξουσιοδοτημένοι αντιπρόσωποί τους, οι οποίοι υποβάλλουν μαζί με την προσφορά τους παραστατικό εκπροσώπησης. **Κατά τη διαδικασία του διαγωνισμού μπορεί να παρίσταται μόνο ένα (1) άτομο, είτε ο ίδιος ο συμμετέχων, είτε νόμιμος εκπρόσωπός του.**

Οι προσφορές αποσφραγίζονται και μονογράφονται από τα μέλη της Επιτροπής και ανακοινώνονται στους παριστάμενους πλειοδότες.

**ΣΥΓΚΕΚΡΙΜΕΝΑ:**

* **Στο πρώτο στάδιο,** η Επιτροπή Διενέργειας Διαγωνισμού, θα ελέγξει τα ζητούμενα δικαιολογητικά. Θα γίνουν τυπικά δεκτοί μόνο όσοι προσκομίσουν πλήρη φάκελο δικαιολογητικών, ο οποίος πρέπει να είναι σύμφωνος με τους όρους της παρούσας διακήρυξης. Προσφορά που είναι αόριστη, ανεπίδεκτη εκτίμησης ή είναι υπό αίρεση και παρουσιάζει ουσιώδεις αποκλίσεις από τους όρους της διακήρυξης, απορρίπτεται ως απαράδεκτη.
* **Στο δεύτερο στάδιο,** η Επιτροπή, θα προβεί στο άνοιγμα και στην αξιολόγηση των υποφακέλων των Οικονομικών Προσφορών μόνο όσων οι Προσφορές έγιναν τελικά αποδεκτές, αφού καλύπτουν τις ελάχιστες απαιτήσεις της διακήρυξης με το υποκοφάκελο δικαιολογητικών συμμετοχής .
* **Στο τρίτο στάδιο,** η Επιτροπή Διαγωνισμού συντάσσει πρακτικό στο οποίο εισηγείται αιτιολογημένα την αποδοχή ή απόρριψή τους, την κατάταξη των προσφορών με βάση το οριζόμενο με την παρούσα κριτήριο ανάθεσης και την ανάδειξη του προσωρινού αναδόχου.

**Πλειοδότης θα αναδειχθεί εκείνος που θα προσφέρει το μεγαλύτερο μηνιαίο μίσθωμα για το «Ανθοπωλείο».**

Σε περίπτωση που δύο ή περισσότεροι πλειοδότες προσέφεραν το ίδιο μίσθωμα η κατακύρωση ενεργείται δια κληρώσεως σε δημόσια συνεδρίαση.

**Άρθρο 11: Ενστάσεις – Διοικητικές Προσφυγές**

Κατά της νομιμότητας της διακήρυξης, της συμμετοχής πλειοδότη ή της νομιμότητας διεξαγωγής του διαγωνισμού, επιτρέπεται η υποβολή ενστάσεων στο Διοικητικό Συμβούλιο της Εταιρείας Αξιοποίησης Διαχείρισης του Πανεπιστημίου Ιωαννίνων για τις οποίες αποφαίνεται οριστικά. Οι εν λόγω ενστάσεις υποβάλλονται μόνον από τους συμμετέχοντες στο διαγωνισμό εγγράφως κατά τη διάρκεια, ή εντός είκοσι τεσσάρων ωρών από τη λήξη της διενέργειάς του. Η αξιολόγηση των ενστάσεων θα γίνει από την Επιτροπή Ενστάσεων του Διαγωνισμού η έχει καθοριστεί από το Διοικητικό Συμβούλιο της Εταιρείας Αξιοποίησης Διαχείρισης Πανεπιστημίου Ιωαννίνων.

**Άρθρο 12: Κατακύρωση του Διαγωνισμού**

Η κατακύρωση του αποτελέσματος του διαγωνισμού γίνεται από το Διοικητικό Συμβούλιο της Εταιρείας Αξιοποίησης Διαχείρισης Πανεπιστημίου Ιωαννίνων, χωρίς οποιοσδήποτε από τους προτεινόμενους αναδόχους εκμίσθωσης και εκμετάλλευσης του «Ανθοπωλείου», να αποκτά κανένα δικαίωμα σε περίπτωση απορρίψεως της προσφοράς του.

Η αναθέτουσα Εταιρεία δικαιούται με αιτιολογημένη απόφασή της να μην αποδεχθεί το αποτέλεσμα του διαγωνισμού, εάν τον κρίνει ασύμφορο και να επαναλάβει τον διαγωνισμό ή να τον ακυρώσει ή να τον αναβάλλει.

Με την κατακύρωση του διαγωνισμού ενημερώνεται ο προκριθέντας πλειοδότης με οποιοδήποτε μέσο (εγγράφως επί αποδείξει, ηλεκτρονικό ταχυδρομείο κλπ.) και καλείται εντός 10 ημερών από της γνωστοποιήσεως να προσέλθει για την υπογραφή της συμβάσεως μισθώσεως.

**Άρθρο 13: Υπογραφή – Εγγύηση Καλής Εκτέλεσης**

Ο Ανάδοχος εκμίσθωσης του κυλικείου πρέπει να προσέλθει μέσα σε προθεσμία **δέκα (10) ημερών** από τη λήψη της έγγραφης πρόσκλησης του Ιδρύματος για την υπογραφή της σχετικής σύμβασης.

Η υπογραφή του συμφωνητικού έχει αποδεικτικό χαρακτήρα. Εάν ο ανάδοχος δεν προσέλθει να υπογράψει το συμφωνητικό, μέσα στην προθεσμία που ορίζεται στην ειδική πρόκληση, κηρύσσεται έκπτωτος.

**Ο ανάδοχος της παραχώρησης του χώρου πώλησης ειδών ανθοπωλείου κατά τη διάρκεια των ορκωμοσιών του Πανεπιστημίου Ιωαννίνων πρέπει να καταθέσει** **χρηματικό ποσό ίσο με δύο (2) μηνιαία μισθώματα, ως εγγύηση, για την καλή εκτέλεση των όρων της σύμβασης.**

Η εγγύηση αυτή θα είναι άτοκη και ο χρόνος ισχύος της πρέπει να είναι απεριόριστος.

Η εγγύηση αυτή καταπίπτει υπέρ του Πανεπιστημίου, εάν η μίσθωση διαλυθεί πρόωρα από οποιαδήποτε αιτία οφειλομένη σε υπαιτιότητα του Αναδόχου ή εν γένει για οποιαδήποτε παράβαση των όρων της παρούσας διακήρυξης ή του μισθωτηρίου συμβολαίου, οφειλόμενη σε υπαιτιότητα του Αναδόχου. Επίσης, καταπίπτει υπέρ του Πανεπιστημίου και σε περίπτωση που, κατά τη λήξη της μίσθωσης και την αποχώρηση του Αναδόχου από το μίσθιο, παραμείνει αυτός οφειλέτης οποιασδήποτε οφειλής του από τη μίσθωση.

Η παρούσα χρηματική εγγύηση επιστρέφεται ατόκως στον Ανάδοχο μετά τη λήξη της μίσθωσης, την ολοσχερή εξόφληση του μισθώματος και κάθε παρεπόμενης ή σχετιζόμενης με τη μίσθωση οφειλής, την εκπλήρωση όλων ανεξαρτήτως των υποχρεώσεων του Αναδόχου που απορρέουν από την μίσθωση και την παράδοση του μισθίου, με την προϋπόθεση ότι δεν υφίσταται λόγος κατάπτωσής της.

Αν ο αναδειχθείς ανάδοχος δεν προσέλθει για την υπογραφή της σύμβασης ή δεν καταθέσει το παραπάνω ποσό εγγύησης καλής εκτέλεσης μέσα στην ανωτέρω προθεσμία, το Διοικητικό Συμβούλιο της Εταιρείας Αξιοποίησης Διαχείρισης Περιουσίας τον κηρύσσει έκπτωτο. Ακολούθως συνάπτεται νέα μίσθωση και χωρίς διαγωνισμό, με τον επόμενο υποψήφιο, ενώ ο πλειοδότης που δεν προσήλθε ευθύνεται για την κάλυψη της διαφοράς του μισθώματος μέχρι τη λήξη του ορισθέντος από τη διακήρυξη χρόνου, καθώς και την αποκατάσταση κάθε άλλης ζημίας η οποία οφείλεται ή προέρχεται από την αθέτηση της υποχρέωσης αυτού, για υπογραφή της σύμβασης. Η Σύμβαση θα υπογραφεί σύμφωνα με την παρούσα διακήρυξη.

**Άρθρο 14: Τρόπος Πληρωμής Του Μισθώματος –Ποινική Ρήτρα**

1. Το μίσθωμα θα παραμείνει σταθερό για όλα τα έτη της σύμβασης.
2. Το μίσθωμα θα καταβάλλεται τρεις (3) φορές το έτος σε τρεις (3) ισόποσες δόσεις μετά τη λήξη κάθε περιόδου ορκομωσίας, ΄όπως αυτές αναφέρονται αναλυτικά στο άρθρο 1 της παρούσης.
3. Η μη καταβολή του μισθώματοςκάθε μηνός, ή η μη τήρηση των όρων της διακήρυξης και της σύμβασης συνεπάγονται την έξωση του αναδόχου με βάση τους κείμενους νόμους και κατάπτωση της εγγύησης καλής εκτέλεσης.
4. Τον Ανάδοχο βαρύνουν τυχόν δημόσιοι και δημοτικοί φόροι.
5. Σε περίπτωση καθυστέρησης καταβολής του μισθώματος, το Πανεπιστήμιο δύναται να προβεί στην είσπραξή του σύμφωνα με τις διατάξεις του ΚΠολΔ.
6. Απαγορεύεται η αναμίσθωση ή υπεκμίσθωση του «Ανθοπωλείου», καθώς και η με οποιονδήποτε τρόπο παραχώρηση της χρήσης του μισθίου σε τρίτο, με ή χωρίς αντάλλαγμα συνιστά δε ανεπίτρεπτη παραχώρηση της χρήσης η σύσταση οποιασδήποτε μορφής εταιρίας μεταξύ του Αναδόχου και τρίτου φυσικού ή νομικού προσώπου καθώς και η μεταβολή στα πρόσωπα των μελών του εάν Ανάδοχος είναι νομικό πρόσωπο και επιτρέπεται μόνο μετά από έγκριση της Επιτροπής.
7. **Η παράβαση εκ μέρους του Αναδόχου** οποιουδήποτε όρου της διακήρυξης ή/και της σύμβασης μίσθωσης που θεωρούνται όλοι ουσιώδεις και ιδιαιτέρως, η μη εμπρόθεσμη καταβολή ολοκλήρου του μισθώματος κ.λπ.., θα έχει σαν συνέπεια τα παρακάτω:

α) Τη λύση της μισθώσεως και προ του συνομολογηθέντος χρόνου, και τη βίαιη έξωση του Αναδόχου καθώς και κάθε τρίτου που έλκει τυχόν δικαιώματα από αυτόν, σύμφωνα με τις διατάξεις του Κώδικα Πολιτικής Δικονομίας

β) Την υποχρέωση του Αναδόχου να καταβάλει στο Πανεπιστήμιο τόκους υπερημερίας επί των μισθωμάτων, τα οποία δεν καταβλήθηκαν εμπρόθεσμα από της ημερομηνίας που ήταν απαιτητά μέχρι της εξοφλήσεώς τους. Η είσπραξη των οφειλομένων μισθωμάτων και των τόκων υπερημερίας θα γίνεται σύμφωνα με τις διατάξεις του ΚΠολΔ .

γ) Εκπίπτει υπέρ του Πανεπιστημίου, η εγγύηση των δύο (2) μηνών, η οποία καθίσταται αυτοδικαίως απαιτητή λόγω ποινικής ρήτρας που συνομολογείται με το παρόν.

δ) Ο Ανάδοχος υποχρεούται στην καταβολή όλων μέχρι τη λήξη της μίσθωσης μισθωμάτων, τα οποία καθίστανται ληξιπρόθεσμα και απαιτητά. Επιπροσθέτως, οφείλει, σε περίπτωση νέας εκμίσθωσης, να καταβάλει την τυχόν επί έλαττον διαφορά του μισθώματος μέχρι τη λήξη του χρόνου μίσθωσης που είχε συνομολογηθεί.

ε) Κάθε καταβολή του οφειλέτη καταλογίζεται προς εξόφληση των ληξιπρόθεσμων μισθωμάτων μετά των αναλογούντων τόκων, έστω και αν ορίζει διαφορετικά ο Ανάδοχος.

1. Ηκατά τον όρο των δύο (2) μηνών χρηματική εγγύηση επιστρέφεται άτοκα στον Ανάδοχο μετά τη λήξη της μίσθωσης και την ολοσχερή εξόφληση του ενοικίου και την ολοσχερή εξόφληση όλων ανεξαιρέτως των υποχρεώσεων του Αναδόχου που απορρέουν από τη μίσθωση.
2. Για το μηνιαίο μίσθωμα ο νέος ανάδοχος θα καταβάλει το ποσό της προσφοράς του στον διαγωνισμό, για το χώρο το «Ανθοπωλείου» που μισθώνει.
3. Για το «Ανθοπωλείο» θα καταρτίζεται και θα υπογράφεται σύμβαση.

**Άρθρο 15: Υποχρεώσεις Αναδόχου**

1. Ο Ανάδοχος υποχρεούται να κάνει **καλή χρήση του μισθωμένου** -σ' αυτόν- χώρο του «Ανθοπωλείου», σε αντίθετη περίπτωση υποχρεούται στην καταβολή αποζημιώσεως προς την Εταιρεία Αξιοποίησης Διαχείρισης Περιουσίας.
2. Ο Ανάδοχος υποχρεούται:

α) Να διατηρεί με δική του δαπάνη απόλυτα **καθαρούς και ευπρεπείς** τους εκμισθούμενους αλλά και τους γύρω χώρους, η καθαριότητα των οποίων εξαρτάται από τη δραστηριότητα του «Ανθοπωλείου», και να φροντίζει για την αποκομιδή των σκουπιδιών από τη δραστηριότητα των εκμισθούμενων χώρων και των συναλλασσομένων.

β) Να τηρεί με ακρίβεια όλες τις σχετικές με τη λειτουργία των εκμισθούμενων χώρων **υγειονομικές, αγορανομικές, αστυνομικές κ**αι άλλες διατάξεις καθώς και τις οδηγίες ή εντολές των αρμοδίων οργάνων του Πανεπιστημίου και να είναι υπεύθυνος έναντι κάθε Αρχής και έναντι των καταναλωτών.

1. Η τυχόν **τροποποίηση των όρων της διακήρυξης** ή/και της υπογραφομένης σύμβασης θα αποδεικνύεται αποκλειστικά και μόνο με έγγραφα, αποκλειόμενου οποιουδήποτε άλλου αποδεικτικού μέσου. Η τυχόν μη έγκαιρη ενάσκηση υπό του Πανεπιστημίου οποιουδήποτε δικαιώματός του, άπαξ ή κατ’ επανάληψη δε θα σημαίνει παραίτηση από το δικαίωμά του αυτό.
2. Ο κάθε Ανάδοχος θα ενημερώνει το Πανεπιστήμιο εγγράφως και ονομαστικά για το προσωπικό που θα απασχολείται (εργάζεται) στο χώρο του «Ανθοπωλείου».
3. Σε περίπτωση ασθένειας ή άλλης ανωτέρας βίας του Αναδόχου, το «Ανθοπωλείο» μπορεί να το εκμεταλλευθεί συγγενής του μέχρι α’ βαθμού και με τους ίδιους όρους.
4. Ο Ανάδοχος υποχρεούται να προβεί σε όλες τις ενέργειες που απαιτούνται για την έκδοση της άδειας λειτουργίας «Ανθοπωλείου».
5. Ο Ανάδοχος ευθύνεται για την τήρηση όλων των νομικών διατάξεων των σχετικών με την υγιεινή, καθαριότητα, φορολογία κ.λπ.. που διέπουν την λειτουργία του «Ανθοπωλείου».
6. Το Πανεπιστήμιο διατηρεί το **δικαίωμα της μονομερούς λύσεως** της σύμβασης, όταν καταστεί σ' αυτό αναγκαία η ιδιόχρηση του χώρου του «Ανθοπωλείου».
7. Κατά την λήξη της μίσθωσης ο Ανάδοχος υποχρεούται να αποδώσει τον εκμισθωμένο χώρο του «Ανθοπωλείου» τουλάχιστον στην κατάσταση την οποίαν τα παρέλαβε, υπογράφοντας γι΄αυτό σχετικό πρωτόκολλο.
8. Ο Ανάδοχος οφείλει πριν αποδώσει τον εκμισθωμένο χώρο του «Ανθοπωλείου» να αποκαταστήσει με έξοδα του τις φθορές που τυχόν προκλήθηκαν από υπαιτιότητα του.
9. Κατά την διάρκεια της αποκατάστασης των εν λόγω φθορών θα θεωρείται ότι ο Ανάδοχος κατέχει το ακίνητο και θα υποστεί τις όποιες συνέπειες προκύψουν από αυτή την κατοχή για κάθε τυχόν ζημιά του εκμισθωτή.
10. Ο Ανάδοχος υποχρεούται να συμμορφώνεται προς τις αποφάσεις των αρμόδιων οργάνων του Πανεπιστημίου και τα αποτελέσματα των ελέγχων-επιθεωρήσεων για την τήρηση των όρων της διακήρυξης-σύμβασης.
11. Η παράβαση από τον Ανάδοχο οποιουδήποτε όρου της σύμβασης μίσθωσης αποτελεί λόγο έξωσης του, σύμφωνα με τη διαδικασία που προβλέπεται στον νόμο, επιφέρει δε την υπέρ του εκμισθωτή κατάπτωση λόγω ποινικής ρήτρας της εγγύησης και την αποβολή του από τα εκμισθωμένα μίσθια, χωρίς δικαστική παρέμβαση και τη διενέργεια νέου πλειοδοτικού διαγωνισμού σε βάρος του ευθυνόμενου, για την επί έλασσον διαφορά που μπορεί να προκύψει, μεταξύ του τρέχοντος μισθώματος και εκείνου που θα επιτευχθεί κατά τον νέο πλειοδότη.
12. Διαφορές που τυχόν θα προκύψουν μεταξύ των συμβαλλομένων σχετικά με την εφαρμογή και ερμηνεία της διακήρυξης και της υπογραφόμενης σύμβασης υπάγονται αποκλειστικά στην κατά τόπον αρμοδιότητα των Δικαστηρίων των Ιωαννίνων.
13. Υποχρεούται να δέχεται και να συνδράμει τους τακτικούς ελέγχους τόσο της ποιότητας και της τιμής πώλησης των προσφερομένων ειδών, όσο και της συμμόρφωσης με τις ισχύουσες διατάξεις υγιεινής, που θα διενεργούνται από τα αρμόδια όργανα του Πανεπιστημίου και να συμμορφώνεται προς τις σχετικές υποδείξεις.

**Άρθρο 16: Λοιποί Όροι**

1. Οι προσφορές θα κατατεθούν για το «Ανθοπωλείο».
2. Εναλλακτικές προσφορές δε γίνονται δεκτές.
3. Οι υποψήφιοι ανάδοχοι μπορούν να ζητούν μόνο γραπτώς (με επιστολή ή e-mail) διευκρινίσεις για το περιεχόμενο της παρούσας διακήρυξης μέσα σε 10 ημέρες πριν από την ημερομηνία διενέργειας του διαγωνισμού.
4. Οι αιτήσεις παροχής διευκρινίσεων θα πρέπει να απευθύνονται στην Εταιρεία Αξιοποίησης και Διαχείρισης Περιουσίας του Πανεπιστημίου Ιωαννίνων.
5. Αναφέρεται ότι αποτελεί ευθύνη του ενδιαφερόμενου παραλήπτη η ενημέρωσή του για τυχόν διευκρινήσεις – τροποποιήσεις.
6. Κανένας υποψήφιος δεν μπορεί σε οποιαδήποτε περίπτωση να επικαλεστεί προφορικές απαντήσεις εκ μέρους οποιουδήποτε υπαλλήλου ή συμβούλου ή στελέχους διοίκησης της Αναθέτουσας Αρχής.
7. Μετά την κατάθεση και την αποσφράγιση των προσφορών, διευκρινίσεις, τροποποιήσεις ή αποκρούσεις όρων της διακήρυξης ή των προσφορών δε γίνονται δεκτές και απορρίπτονται ως απαράδεκτες.
8. Η δαπάνη για τη δημοσίευση της περιληπτικής διακήρυξης στον Ελληνικό Τύπο θα βαρύνει την Εταιρεία Αξιοποίησης Διαχείρισης Περιουσίας του Πανεπιστημίου Ιωαννίνων.
9. Για τα ζητήματα που δεν προβλέπονται ρητά στην παρούσα πρόσκληση, ισχύουν οι κανονιστικές διατάξεις και οι σχετικές αποφάσεις των αρμόδιων οργάνων του Πανεπιστημίου.
10. Περίληψη της παρούσας διακήρυξης έχει στην ιστοσελίδα του Πανεπιστημίου και στην ιστοσελίδα της Εταιρείας Αξιοποίησης και Διαχείρισης της Περιουσίας του Πανεπιστημίου Ιωαννίνων.

|  |
| --- |
| **Η Πρύτανης**  **Καθηγήτρια, Άννα Κ. Μπατιστάτου** |

Συνημμένα:

* Παράρτημα 1 - Αίτηση συμμετοχής
* Παράρτημα 2 - Έντυπο Οικονομικής Προσφοράς

**ΠΑΡΑΡΤΗΜΑ 1**

|  |  |
| --- | --- |
| **ΑΙΤΗΣΗ ΣΥΜΜΕΤΟΧΗΣ** | |
|  | **ΠΡΟΣ ΤΟ**  **ΠΑΝΕΠΙΣΤΗΜΙΟ ΙΩΑΝΝΙΝΩΝ**  **ΕΤΑΙΡΕΙΑ ΑΞΙΟΠΟΙΗΣΗΣ ΚΑΙ ΔΙΑΧΕΙΡΙΣΗΣ ΠΕΡΙΟΥΣΙΑΣ** |
|  |  |
| ΕΠΩΝΥΜΙΑ: | Παρακαλούμε να κάνετε δεκτή τη συμμετοχή μας στη πρόσκληση για την **«Για παραχώρηση χώρου πώλησης ειδών ανθοπωλείου κατά τη διάρκεια των ορκωμοσιών του Πανεπιστημίου Ιωαννίνων»**  καθώς και το φάκελο της προσφοράς μας, ο οποίος περιέχει φάκελο δικαιολογητικών συμμετοχής, και φάκελο οικονομικής προσφοράς |
| ΔΙΕΥΘΥΝΣΗ: |
| ΤΗΛΕΦΩΝΟ:  ΑΦΜ: |
| FAX: |
| e-mail: |
|  |
|  |
|  |  |
|  |  |
|  | Ο ΑΙΤΩΝ |
|  |  |
|  | (Σφραγίδα – υπογραφή) (Νόμιμος εκπρόσωπος) |

)

**ΠΑΡΑΡΤΗΜΑ 2**

**ΕΝΤΥΠΟ ΟΙΚΟΝΟΜΙΚΗΣ ΠΡΟΣΦΟΡΑΣ**

|  |  |  |
| --- | --- | --- |
| **ΑΝΘΟΠΩΛΕΙΟ** | **ΤΙΜΗ ΕΚΚΙΝΗΣΗΣ** | **ΠΡΟΣΦΕΡΟΜΕΝΗ ΤΙΜΗ** |
| **Για παραχώρηση χώρου πώλησης ειδών ανθοπωλείου κατά τη διάρκεια των ορκωμοσιών του Πανεπιστημίου Ιωαννίνων** | 400€ /μήνα (4800€ ετησίως) |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
| **ΣΥΝΟΛΟ** |  |  |

Ο Νόμιμος Εκπρόσωπος

Υπογραφή

Ονοματεπώνυμο

**(Όλα τα έγγραφα συμμετοχής στο διαγωνισμό θα είναι υπογεγραμμένα-όπου απαιτείται-από τον νόμιμο εκπρόσωπο ή από ειδικά προς τούτο εξουσιοδοτημένα πρόσωπα).**